google/wiki40b huggingface dataset:
कृषि अर्थशास्त्र

परिचय

कृषि अर्थशास्त्र वस्तुतः सामान्य अर्थशास्त्र की एक विशिष्ट शाखा है। इसके अन्तर्गत कृषि व्यवसाय से सम्बन्धिात विभिन्न आर्थिक समस्याओं एवं सिद्धान्तों का अधययन किया जाता है। कृषि एक उत्पादक कार्य है। इसलिये कृषि अर्थशास्त्र उत्पादन की समस्याओं पर अपेक्षाकृत अधिाक विस्तार के साथ विचार किया जाता है। कृषि व्यवसाय की विविध समस्याएँ जैसे, कृषि-उत्पादन हेतु विभिन्न साधनों की व्यवस्था, प्रति हैक्येटर उत्पत्ति में वृद्धि, कृषि-भूमि पर जनसंख्या का दबाव, आर्थिक जोत, भूमि-स्वामित्व प्रणाली, कृषि उपज का विपणन, सहकारी कृषि आदि पर कृषि अर्थशास्त्र के अन्तर्गत विचार किया जाता है। परन्तु इस सम्बन्ध में यह स्मरणीय है कि कृषि अर्थशास्त्र में न केवल कृषि सम्बन्धी विभिन्न समस्याओं पर विचार किया जाता है, अपितु अर्थशास्त्र के विभिन्न महत्त्वपूर्ण नियमों जैसे, ह्रासमान प्रतिफल नियम (Law of Diminishing Returns) माँग का नियम, पूर्ति का नियम आदि की कृषि क्षेत्र में क्रियाशीलता की जाँच की जाती है।
पृथक् विषय के रूप में कृषि-अर्थशास्त्र का वैज्ञानिक अधययन उन्नीसवीं शताब्दी के उत्तरार्द्ध में प्रारम्भ हुआ था। आधुनिक कृषि एक व्यवसाय है। इसमें वे सभी उद्योग सम्मिलित किए जाते हैं, जो कृषि के विकास के लिए उत्पादन-साधनों को निर्मित करते हैं तथा कृषि-गत पदार्थों का परिष्करण (प्रोसेसिंग) के द्वारा रूप परिवर्तित करते हैं।
सिदक़ी अकचतेपे

सिदक़ी अकचतेपे  (तुर्की में: Sıtkı Akçatepe) (1902–1985) एक तुर्की भाषा के अभिने थे। उन्हें प्रसिद्ध हास्य फ़िल्मों की श्रृंखला हबाबम सिनिफ़ी में अभिनय के लिए याद किया जाता है। वे ख़ालिद अकचतेपे के पिता और लेह्मान अकचतेपे के पति थे जिनसे उनका विवाह अपनी मृत्यु तक बना रहा।
श्चियापारेल्ली ईडीएम लैंडर

अवलोकन

7 महीने क्रूज के बाद, लैंडर मंगल पर पहुचने से 3 दिन पहले 16 अक्टूबर 2016 को यान से अलग हो जायेगा। और 19 अक्टूबर 2016 को मेरिदिनी प्लेनम पर लैंड होगा। यह अपने डिसेंट को धीमा करने के लिए एक हीट शील्ड, पैराशूट और रेट्रो रॉकेट का प्रयोग करेंगे। इस दौरान एक्सोमार्स ट्रेस गैस (ऑरबिटर) मंगल ग्रह की कक्षा में प्रवेश करेंगे।  एक्सोमार्स ट्रेस गैस ऑरबिटर 2022 तक लैंडर और रोवर के लिए संचार का कार्य करेगा। 
श्चियापारेल्ली एक नियंत्रित लैंडिंग अभिविन्यास और टचडाउन वेग के साथ मंगल ग्रह की सतह पर उतरने के लिए यूरोपीय अंतरिक्ष एजेंसी और रूस की रोसकॉस्मोस को तकनीक प्रदान करेगा। जो एक्सोमार्स रोवर 2020 मिशन के लिए महत्वपूर्ण प्रौद्योगिकी है। 
लैंडर का नाम 19 वी सदी के खगोल वैज्ञानिक जिओवानी श्चियापारेल्ली के नाम पर रखा गया है।
जोहार घाटी

जोहार घाटी, जिसे मिलम घाटी या गोरीगंगा घाटी भी कहते हैं, भारत के उत्तराखण्ड राज्य में स्थित एक प्रसिद्ध घाटी है। गोरी नदी इसी घाटी से होकर बहती है। एक समय में इस घाटी से तिब्बत के लिए महत्वपूर्ण व्यापारिक रास्ते निकलते थे। मिलम और मारतोली घाटी में स्थित प्रमुख ग्राम हैं। 
जोहार घाटी के १२ गांव मिलम हिमनद से निकलने वाली गोरी नदी के किनारे बसे हैं। मुनस्यारी से ६ हजार से १० हजार फीट तक ऊंचाई पर बसे इन गांवों तक पहुंचने के लिए ६५ किमी का पैदल सफर तय करना पड़ता है।
हरि कुंजरू

हरि कुंजरू (जन्म १९६९) ब्रिटेन में जन्मे अंग्रेज़ी के उपन्यासकार हैं।
राजशेखर

जीवनी

राजशेखर महाराष्ट्र देशवासी थे और यायावर वंश (क्षत्रिय) में उत्पन्न हुए थे किन्तु उनका जीवन बंगाल में बीता। इनकी माता का नाम शिलावती तथा पिता का नाम दुहिक या दुर्दुक था और वे महामंत्री थे। इनके प्रपितामह अकालजलद का विरद 'महाराष्ट्रचूड़ामणि' था। राजशेखर की पत्नी चौहान कुल की क्षत्राणी विदुषी महिला थी जिसका नाम अवंतिसुंदरी था। महेंद्रपाल के उपाध्याय होने के साथ ये उसके पुत्र महीपाल के भी कृपापात्र बने रहे। इन दोनों नरेशों के शिलालेख दसवीं शताब्दी के प्रथम चरण (९०० ई. और ९१७ ई.) के प्राप्त होते हैं अत: राजशेखर का समय ८८०-९२० ई. के लगभग मान्य है।
रणबीर कपूर

निजी जीवन

रणबीर के माता पिता अपने समय के लोकप्रिय फ़िल्म सितारे ऋषि कपूर और नीतू सिंह हैं, रणबीर की एक रिद्धिमा नाम की बहन भी है। यह पृथ्वीराज कपूर के पड़पोते और अभिनेता और फ़िल्म निर्माता राज कपूर के पोते हैं। उनके ताऊ रणधीर कपूर और चाचा राजीव कपूर हैं, करिश्मा कपूर और करीना कपूर उनकी चचेरी बहनें हैं और निखिल नंदा उनका फुफेरा भाई है।"

कैरियर

अपने फिल्मी कैरिअर की बोलीवूड मैं शुरुआत करने से पहले रणबीर कपूर ने दो लघु फिल्मों मैं अभिनय किया: पैशन टु लव (२००२), जिसका उन्होंने खुद निर्देशन भी किया; और इंडिया १९६४ (२००४). 
रणबीर कपूर ने पहली बार नवम्बर २००७ मे नवागंतुक सोनम कपूर के साथ संजय लीला भंसाली की फिल्म सांवारिया में प्रथम अभिनय किया था। इस फिल्म मे उसके एक लोवेसिच्क गायक के सकारात्मक चित्रण के लिए उनको बहुत प्रशंसा मिलने के बावजूद ये फ़िल्म बॉक्स ऑफिस पर विफल रही थी। समालोचक, तरण आदर्श ने टिप्पणी की थी, " रणबीर कपूर अत्याधिक प्रतिभाशाली है, इस पर दो राय नहीं है, वे अच्छे लगते हैं, पर जो चीज हम घर ले जाते हैं, वह हैं प्रदर्शन में ईमानदारी अगर इनकी पहली फ़िल्म में उनका प्रदर्शन इतने ऊंचे स्तर का प्रदर्शन रहा तो यह बालक आने वाले वर्षों में कपूर खानदान को गर्वित कर सकते हैं। इनके पहले प्रदर्शन के लिए इन्हें १० में से १० अंक दिए जाते हैं"।
आजकल यह राजकुमार संतोषी की फिल्म अज़ब प्रेम की ग़ज़ब कहानी मे कैटरीना कैफ़ के साथ काम कर रहे हैं।
मयूरभंज जिला

बरिपदा

यह खूबसूरत नगर मयूभंज का जिला मुख्यालय है। इस स्‍थान को घूमे बिना ओड़ीशा आने वाले पर्यटकों की यात्रा पूरी नहीं मानी जाती है। सिंपलीपाल पहाड़ियों के तल पर स्थित इस स्थान से मयूरभंज और आसपास के सभी पर्यटन स्थलों तक पहुंचा जा सकता है। यहां एक प्राचीन किले और जगन्नाथ मंदिर के अवशेष देखे जा सकते हैं।

सिमलिपाल राष्ट्रीय उद्यान

पूर्ववती शासकों का यह शिकार स्थल प्रोजेक्ट टाइगर के अन्तर्गत शामिल किया गया है। 1956 में इसका चयन आधिकारिक रूप से टाइगर रिजर्व के लिए किया गया था। बारीपदा से 60 किलोमीटर दूर स्थित यह पार्क 2277.07 वर्ग किलोमीटर के क्षेत्रफल में फैला हुआ है। घने जंगलों, झरनों और पहाड़ियों से समृद्ध इस पार्क में विविध वन्यजीवों को नजदीक से देखा जा सकता है। टाईगर, हिरन, हाथी और अन्य बहुत से जीव इस पार्क में मूलत: पाए जाते हैं।

खिचिं

बारीपदा से 150 किलोमीटर दूर स्थित खिचिं नगर अपने प्राचीन मंदिरों के लिए जाना जाता है। एक समय मे यह स्थान भंज शासकों की राजधानी थी। देवी चामुंडा को समर्पित यहां का मंदिर प्रमुख और लोकप्रिय दर्शनीय स्थल है। यह मंदिर पत्थर की अनोखी मूर्तियों के लिए प्रसिद्ध है। चौलाकुंज और बिराटगढ़ यहां के अन्य चर्चित स्थल हैं। चौलाकुंज विशाल स्तंभों और बिराटगढ़ संग्रहालय के लिए जाना जाता है।

किचकेश्वरी मंदिर

यह मंदिर बहलदा में स्थित है जो 14वीं शताब्दी में मयूरभंज साम्राज्य की राजधानी थी। अपनी खूबसूरती के लिए प्रसिद्ध देवी किचकेश्वरी का यह मंदिर बारीपदा से 16 किलोमीटर की दूरी पर है।

मानत्री

खखरूआ वैद्यनाथ के मंदिर के लिए प्रसिद्ध मानात्री बारीपदा से 36 किलोमीटर की दूरी पर है। भगवान शिव को समर्पित यह मंदिर वास्तुकला का एक उत्तम उदाहरण है। मंदिर की दीवारों पर मयूरभंज राजाओं के अभिलेख ओडिआ भाषा में खुदे हुए हैं। मंदिर के पश्चिम में एक प्राचीन किला क्षतिग्रस्त अवस्था में देखा जा सकता है।

बंथिया जगन्नाथ मंदिर

बारीपदा स्थित इस मंदिर का निर्माण 1863 से 1867 के बीच राजा श्री श्रीनाथ भंजदेव की देखरेख में किया गया था। भगवान जगन्नाथ का यह मंदिर यहां के स्थानीय लोगों के बीच काफी लोकप्रिय है।

देवकुंड

यह पवित्र और खूबसूरत स्थल बारीपदा से 65 और बालेश्वर से 110 किलोमीटर की दूरी पर स्थित है। यहां का जलप्रपात और एक पहाड़ी पर स्थित अंबिका मंदिर यहां के लोकप्रिय दर्शनीय स्थल हैं।

भीमकुंड

यह तीर्थस्थान करंजिआ से 40 किलोमीटर दूर है और यहां एक पवित्र कुंड है। माना जाता है कि भीम ने इस कुंड में स्नान किया था, इसी कारण इसे भीमकुंड कहा जाता है। जनवरी माह में मकर सक्रांति पर्व यहां बड़ी धूमधाम से मनाया जाता है। इसके आसपास की सुंदरता देखने के लिए लोगों का यहां आना-जाना लगा रहता है।
विश्व भ्रमण टिकट

विश्व भ्रमण टिकट (अँग्रेजी: A round-the-world ticket, संक्षेप में RTW ticket) यात्रियों के लिए एक अपेक्षाकृत कम कीमत में विश्व भ्रमण हेतु सक्षम बनाने वाला माध्यम है। यह योजना कुछ समय के लिए ही अस्तित्व में है। पूर्व के दिनों में आम तौर पर कई महाद्वीपों पर विमान सेवाओं के बीच विपणन समझौतों के माध्यम से ही इस योजना की पेशकश की जाती रही है, जबकि अब स्काई टीम, स्टार एलायंस और वनवर्ल्ड जैसी विशेषज्ञ ट्रैवल एजेंसियां एयरलाइंस गठबंधनों के माध्यम से उपभोक्ताओं की जरूरतों के अनुरूप अनुकूलित यात्रा में मदद की पेशकश कर रही हैं।
अंकुश हाजरा

व्यवसाय

हाजरा को नवागंतुक रूपश्री के साथ जोड़ा गया था। गाने के दृश्यों की पृष्ठभूमि को बहुत सराहा गया था, जो अंततः दर्शकों द्वारा निष्कर्ष निकाला गया कि हाजरा एक असाधारण नर्तक थे और टॉलीवुड में एक महान नर्तक के रूप में उनकी लोकप्रियता को बढ़ाया।
बाद में, हाजरा ने राजीव बिस्वास द्वारा निर्देशित बंगाली रोमांटिक ड्रामा फ़िल्म इडियट ऑफ़ एस्से मूवीज़ में अभिनय किया। उनकी हालिया सफलता में मल्टीस्टारर-रोमांटिक-कॉमेडी फिल्म जामाई 420 शामिल है।
सिस्ट

सिस्ट (cyst), जिसे गाँठ या पुटि भी कहते हैं, शरीर के भीतर झिल्ली (मेम्ब्रेन) में बंद एक असाधारण (अनुचित) थैली होती है, जिसकी अंदर कोशिकाएँ आसपास के ऊतकों (टिशू) से अलग आयोजित होती हैं। सिस्ट की परिभाषा के अनुसार यह एक विकृत ढांचा माना जाता है, हालांकि बहुत से सिस्ट शारीर में बिना हानि के आजीवन रह सकते हैं। सिस्ट के भीतर वायु, द्रव या अर्ध-ठोस सामग्री हो सकती है। कुछ सिस्टों स्वयं ही समय के साथ-साथ छोटे होकर लुप्त हो जाते हैं जबकि कुछ एक ही आकार बनाए हुए दशकों तक रह सकते हैं। अन्य सिस्ट आकार में बढ़ते रहते हैं और उनका उपचार दवा से या फिर शल्यचिकित्सा (सर्जरी) से करा जाता है। कुछ सिस्ट आगे चलकर कर्क रोग (कैंसर) के फुलाव (ट्यूमर) बन सकते हैं।
हद कर दी आपने

संक्षेप

राज (गोविन्दा) प्राइवेट जासूस है जिसे उसका दोस्त संजय (निर्मल पांडे) यूरोप के टूर पर अपनी बीवी की जासूसी पर रखता है ताकि वह साबित कर सके कि उसका विवाहेतर संबंध है और उसे तलाक मिल जाए। संजय की बीवी अंजलि (रितु शिवपुरी) भी इसी मकसद से अपनी सहेली जिसका नाम भी अंजलि है (रानी मुखर्जी) को यूरोप भेजती है। दोनों पति-पत्नी सोचते हैं कि उनका साथी यूरोप गया है जबकि दोनों ही नहीं जाते हैं।
यूरोप में राज और अंजलि थोड़ी नोक-झोंक के बाद एक दूसरे के प्यार में पड़ते हैं। पहले वहाँ राज किसी और को संजय की पत्नी समझता है और उसका पीछा करता है और सबूत इकट्ठा करता है। बाद में उसको यह लगता है उसकी अंजलि ही उसके दोस्त की बीवी है। फिर वो खुद को कसूरवार समझता है। बाद में अंजलि भी उसको अपनी सहेली का पति समझने लगती है। इस कारण दोनों में गलतफहमी हो जाती है और दोनों एक दूसरे को छोड़ देते हैं। अंत में राज को पता चलता है कि अंजलि की कभी शादी नहीं हुई और वो कुँवारी है। उसकी शादी होने वाली होती है जब वो उसे जाकर मनाता है।

परिणाम

हद कर दी आपने हिट रही थी और इसे गोविन्दा के 90 के दशक की हीरो नं॰ 1, हसीना मान जायेगी, दीवाना मस्ताना, कुली नं॰ 1 और साजन चले ससुराल के साथ सफल हास्य फिल्मों में से एक रूप में गिना जाता है। इसने पहले सप्ताहांत में 2 करोड़ और भारत में कुल 12 करोड़ कमाए। दुनियाभर में कमाई 20 करोड़ होने के कारण फिल्म व्यावसायिक नजरिए से सफल रही थी।
प्राण कुमार शर्मा

जन्म एवं शिक्षा

प्राण कुमार शर्मा का जन्म 15 अगस्त 1938 को कसूर नामक कस्बे में हुआ था, जो अब पाकिस्तान में है। इंडियन इंस्टीट्यूट ऑफ कार्टूनिस्ट्स के अनुसार, प्राण ने मुंबई के सर जे जे स्कूल ऑफ आर्ट्स में प्रशिक्षण लिया था और राजनैतिक विज्ञान में परास्नातक की डिग्री के अलावा उन्होंने फाइन आर्ट्स में चार वर्षीय डिग्री भी ली थी।

सम्मान

प्राण को कई पुरस्कारों से नवाजा गया था। वर्ष 1995 में उनका नाम लिम्का बुक ऑफ रिकॉर्डस में दर्ज किया गया था। इसके अलावा इंडियन इंस्टीट्यूट ऑफ कार्टूनिस्ट्स ने वर्ष 2001 में उन्हें ‘लाइफ टाईम अचीवमेंट अवॉर्ड’ से नवाजा था। ‘द वर्ल्ड एनसाइक्लोपीडिया ऑफ कॉमिक्स‘ में प्राण को ‘‘भारत का वॉल्ट डिज्नी’’ बताया गया है और चाचा चौधरी की पट्टी अमेरिका स्थित कार्टून कला के अंतरराष्ट्रीय संग्रहालय में लगी हुई है।
2015 में उन्हें भारत सरकार दव्रारा मरणोपरांत पद्मश्री से सम्मानित किया गया।

निधन

६ अगस्त २०१४ को भारत के मशहूर कार्टूनिस्ट प्राण का 75 साल की उम्र में निधन हो गया। स्वयं प्रधानमंत्री नरेंद्र मोदी ने ट्विटर के माध्यम से प्रसिद्ध कार्टूनिस्ट और कॉमिक पुस्तक चाचा चौधरी के रचनाकार प्राण कुमार शर्मा के निधन पर दुख व्यक्त किया। प्रधानमंत्री ने उन्हें बहुमुखी प्रतिभा का धनी कार्टूनिस्ट करार देते हुए कहा कि उन्होंने कई लोगों के चेहरे पर मुस्कान बिखेरी।
उत्तर बंगाल

उत्तर बंगाल (बांग्ला: উত্তরবঙ্গ) शब्द का इस्तेमाल बांग्लादेश और पश्चिम बंगाल के उत्तरी भागों के लिए किया जाता है। बांग्लादेश के भाग में प्राय: राजशाही और रंगपुर मण्डल/उप-मण्डल आते हैं। आम तौर पर यह जमुना नदी के पश्चिम और पद्मा नदी के उत्तर में पड़ने वाला क्षेत्र है। पश्चिम बंगाल भाग में इसका अभिप्राय कूचबिहार, दार्जिलिंग, जलपाईगुड़ी, उत्तर दिनाजपुर, दक्षिण दिनाजपुर और मालदा ज़िलों से है। बिहार भाग में किशनगंज जिला शामिल है। इसमें दार्जिलिंग हिल्स के कुछ हिस्से भी शामिल हैं। परंपरागत रूप से, हुगली नदी पश्चिम बंगाल को दक्षिण और उत्तरी बंगाल में विभाजित करती है और फिर उत्तरी बंगाल पुन: तराई और दोआर क्षेत्रों में विभाजित होता है।
अंदाज़ (1949 फ़िल्म)

संक्षेप

नीना (नर्गिस) एक अमीर व्यापारी (मुराद) की बिगड़ैल बेटी है। एक दिन घुड़सवारी करते हुए, वह अपने घोड़े पर नियंत्रण खो देती है और दिलीप (दिलीप कुमार) नाम के एक युवक द्वारा उसे बचाया जाता है। दिलीप तुरंत उसे पसंद करने लगता है और अक्सर उसके घर जाने लगता है जहां वह नीना की मित्र शीला (कुक्कू) के साथ अपने गायन के साथ मनोरंजन करता है। नीना के पिता ने इसे नापसंद करते हैं; वह उसे यह महसूस कराने की कोशिश करते हैं कि दिलीप के साथ इतना समय बिताना बुद्धिमानी नहीं है, क्योंकि दिलीप उनकी दोस्ती को प्यार के रूप में गलत तरीके से देख सकता है। शीला की जन्मदिन की पार्टी के दिन, दिलीप को पता चलता है कि वह नीना के साथ प्यार में पड़ गया है और उसे ये बताने की कोशिश करता है। हालांकि, उसी दिन त्रासदी हो जाती है जब नीना के पिता दिल के दौरे से मर जाते हैं, जिससे नीना बर्बाद हो जाती है। दिलीप उसे सहानुभूति देता है और नीना उसे अपने पिता के व्यवसाय की देखभाल करने की ज़िम्मेदारी और अपने घर में एक अतिरिक्त कमरे में रहने देती है।
दिलीप ने नीना को उसकी भावनाओं के बारे में विश्वास दिलाने की कोशिश की, लेकिन जब उसका मंगेतर राजन (राज कपूर) लंदन से लौट आया तो वो चौंक गया। अंततः राजन और नीना शादी कर लेते हैं, और दिलीप भी शादी के दिन नीना के लिए अपनी असली भावनाओं को प्रकट करता है। दिलीप के रहस्योद्घाटन से नीना चौंक गई क्योंकि वह केवल उसे दोस्त के रूप में सोचती है। दिलीप जाने की कोशिश करता है, लेकिन राजन के किसी भी संदेह से बचने के लिए वहीं रहता है।
कुछ साल बाद, राजन और नीना बेटी के माता-पिता बनते हैं। अपनी बेटी के जन्मदिन पर, दिलीप उपहार के साथ आता है। जब बिजली चली जाती है और उनके घर में अंधेरा हो जाता है। तब नीना गुप्त रूप से दिलीप को यह बताने की कोशिश करती है कि वह उससे प्यार नहीं करती है और उसे चले जाना चाहिए। वो इस बात से अनजान है कि उसने यह सब राजन से कहा है। राजन ने नीना पर दिलीप के साथ संबंध रखने का आरोप लगाया और दिलीप ने राजन की गलतफहमी को दूर करने की कोशिश की। वो उसे मनाने की कोशिश करता है कि वह नीना के बारे में गलत सोच रहा है। क्रोध में, राजन ने दिलीप पर हमला किया और उसे बेहोश कर दिया। वह घर छोड़ देता है और अपनी बेटी को अपने साथ ले जाता है। नीना दिलीप की सहायता के लिए आती है और डॉक्टर को उसे बचाने के लिए कहती है। जब दिलीप जागता है, तो वह आधा पागल होता है और नीना से छेड़छाड़ करने की कोशिश करता है। वो जोर देकर कहता है कि वह वास्तव में उससे प्यार करती है। नीना एक बंदूक उठाती है और दिलीप को मार देती है और फिर कैद की जाती है।
राजन ने दिलीप के साथ नीना के संबंध के बारे में और उसने अपनी बेवफाई को छिपाने के लिए उसे कैसे मार दिया अदालत के समक्ष रखा। जबकि नीना न्यायाधीश के फैसले का इंतजार कर रही होती है, राजन अपनी बेटी को बताता है कि वह वापस नहीं आ रही है और उस गुड़िया को तोड़ देता है जिसे दिलीप ने उसे जन्मदिन पर दिया था। गुड़िया के अंदर उसे नीना के लिए लिखा गया एक पत्र मिलता है, जिसमें कहा गया कि राजन भाग्यशाली है जिसे वह प्यार करती है और उसने अब यह महसूस किया है। पत्र पढ़ने पर, राजन को पता चलता है कि वह नीना के बारे में गलत था और नीना केवल उससे प्यार करती थी। न्यायाधीश ने नीना को उम्रकैद की सजा सुनाई और राजन और उनकी बेटी उसे जेल ले जाने से पहले देखने आए।
जॉन कार्टर

कथानक

फ़िल्म की शुरुआत जॉन कार्टर (टेलर कित्स्च) की अकाल मृत्यु, जो पूर्व अमरीकी गृह युद्ध की सेना का कप्तान था और उसके भांजे एडगर राइस बरोज (एड) के उसके अंतिम संस्कार पर आगमन से होती है। कार्टर के निर्देशानुसार उसका शारीर एक मकबरे में रखा जाता है जो भीतर से बंद है; उसका वकील कार्टर की निजी डायरी एड को पढ़ने के लिए देता है, इस उम्मीद में की वह कार्टर की मौत की वजह जान सके। उसमें कार्टर एड से कहता है जब वह एक दूकान में सोने के टुकड़े के बदले सामान खरीदने की कोशिश कर रहा था तब उसे कर्नल पॉवेल ने बंदी बना लिया और उसके सैन्य अनुभव की मदद मांगी। कार्टर ने मना कर दिया और भाग निकलने में कामियाब रहा परन्तु वह और पॉवेल अंततः एक गुफा में पहुँच गए, वह गुफा जिसे कार्टर लंबे समय से तलाश रहा था। एक थर्ण वहां प्रकट होकर उस पर हमला कर देता है परन्तु कार्टर उसे मार देता है और उसके गले में लटके तंगे की मदद से बिना जाने बार्सूम (मंगल) पहुँच जाता है। बर्सूम पर अपनी हड्डियों के अलग घनत्व व ग्रह के कम गुरुत्वाकर्षण के चलते वह लंबी छलांगे व ताकद्वर मुक्के मारने में सक्षम होता है। वहां उसे थार्क्स और उनका जेडाक (मुखिया) तार्स तार्कास बंदी बना लेते हैं।
कीलक

कीलक (Rivet) एक स्थायी यांत्रिक योक्‍ता (fastener) है।
अनवर अहमद

अनवर अहमद (1909-1992) (कलमी नाम अहमद), एक भारतीय कार्टूनिस्ट और हिंदुस्तान टाइम्स में एक लोकप्रिय कार्टून पट्टी के केंद्रीय पात्र बड़े पेटवाला पगड़ीदार चंदू के निर्माता थे।

जीवन और कैरियर

अहमद रावलपिंडी (उस समय भारत) में 1909 में पैदा हुए थे और लाहौर के गवर्नमेंट कॉलेज से विज्ञान में स्नातक उपाधिकी प्राप्त की। उनहोंने दी पायोनियर लखनऊ के विज्ञापन अनुभाग में शामिल होने से पहले एक चीनी के मिल में काम किया था। उनकी प्रतिभा देखकर उन्हें डेसमंड, समाचारपत्र संपादक ने चुन लिया और वह कार्टूनिस्ट बन गये थे। दी पायोनियर के ब्रिटिश-समर्थक होने के कारण अहमद "दी डोन" समाचारपात्र के लिए कम किये जहाँ पर उन्हें दिक्कत हुई क्यूंकि यह मुस्लिम लीग के राजनीतिक प्रचार का समर्थक था।
1946 में अहमद हिंदुस्तान टाइम्स का हिस्सा बने जहां वह कार्टूनिस्ट शंकर की जगह पर नियुक्त हुए। कार्टूनिस्ट कमल सरकार के मुताबिक 1946 और 1950 के बीच वर्षों के लिए अहमद अपनी चरम पर थे। 1947 में अपने कार्टून में मुस्लिम लीग की आलोचना करने के कारण इस्लामी कट्टरपंथी गुटों को खतरों को ध्यान में रखते हुए लिए महात्मा गांधी ने अहमद को सलाह दी कि भारत तुरंत छोड़ दें। अहमद इंग्लैंड चले गए जहाँ से उन्होंने अपने पत्र में योगदान के जारी रखा। वह 1948 में लौट आए और उनकी 1961 में सेवानिवृत्ति तक अख़बार के मुख्या कार्टूनिस्ट बने रहे। इसके बाद उनहोंने अपने बनाए हुए कॉमिक स्ट्रिप 'चंदू' के माध्यम से अपने पूर्व कार्यालय से जुड़े रहे। यह साधारण आदमी का चरित्र एक लंगोटी पहने हुए था और अहमद के एक दोस्त आधारित था। कार्टूनचित्रकार इ पि उन्नी के अनुसार यह किसी भारतीय का पहला लोकप्रिय कार्टून स्ट्रिप था।

अहमद द्वारा लिखित पुस्तक

अहमद (1951). Ahmed's Political Pot-pourri: A Collection of Cartoons and Strips . प्रस्तावना सी. राजगोपालाचारी के द्वारा. हिंदुस्तान टाइम्स, 1951
२६५३ ईसा पूर्व

२६५३ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से २६५३ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
योस्त गिप्पेर्त

योस्त गिप्पेर्त (जर्मन : Jost Gippert, /ˈjoːst ˈgɪpʰɐt/; (जन्म १२ मार्च १९५६, विन्ज़-नीदेर्वेनिगेर्न में, अभी हत्तिनगेन) योहान वुल्फगांग गेटे यूनिवर्सिटी फ़्रैंकफ़र्ट (जर्मनी) में प्रयोगात्मक भाषाविज्ञान के संस्थान में तुलनात्मक भाषाविज्ञान के प्रोफ़ेसर हैं। योस्त गिप्पेर्त भाषा- एवं कॉकस-वैज्ञानिक और लेखक भी हैं।
ख़ाबारोव्स्क

ख़ाबारोव्स्क (रूसी: Хаба́ровск) रूस के सुदूर पूर्व में स्थित एक शहर है और रूस के ख़ाबारोव्स्क क्राय राज्य की राजधानी है। यह रूस की चीन के साथ सरहद से केवल ३० किमी की दूरी पर है। व्लादिवोस्तोक के बाद, ख़ाबारोव्स्क रूस के सुदूर-पूर्व का दूसरा सब से बड़ा नगर है। सन् २०१० में की गई एक जनगणना के अनुसार इसकी आबादी ५,७७,६६८ थी। ख़ाबारोव्स्क शहर अमूर नदी और उसुरी नदी के संगम पर स्थित है। यह व्लादिवोस्तोक से ८०० किमी उत्तर में है और उस से ट्रांस-साइबेरियाई रेलमार्ग द्वारा जुड़ा हुआ है। रूस की राजधानी मोस्को से यह ८,५२३ किमी की दूरी पर है।
संजय टंडन

शिक्षा

संजय टंडन ने चंडीगढ़ में दयानंद एंग्लो वैदिक कॉलेज, से अपनी उच्च विद्यालयी शिक्षा पूरी की। जिसके बाद, संजय ने पंजाब विश्वविद्यालय, चंडीगढ़ से अपने बीकॉम (एकाउंटेंसी में ऑनर्स) किया। यह भारतीय सनदी लेखाकार संस्थान के एक साथी सदस्य हैंऔर भारत के आईसीडब्लूएआई के एक सहयोगी सदस्य भी हैं।

सामाजिक कार्य

संजय टंडन ने एक गैर सरकारी संगठन (एनजीओ) को "सक्षम फाउंडेशन" के नाम से पदोन्नत किया है।
चेस्टर स्मिथ लीमन

चेस्टर स्मिथ लीमन (Chester Smith Lyman) (13 जनवरी 1814 - 29 जनवरी 1890), एक अमेरिकी शिक्षक, पादरी और खगोलशास्त्री थे।
उन्होंने संयुक्त पारगमन यंत्र तथा शिरोबिंदु दूरबीन, जो हवाई सहित अक्षांश निर्धारण के लिए प्रयुक्त हुआ, का आविष्कार किया था। वें येल वेधशाला के प्रबंधकों के बोर्ड में थे और दिसंबर 1866 में जब ग्रह अवर संयोजन में था उन्होंने पहली बार शुक्र को घेरे हूए फीके छल्ले के प्रकाश को प्रेक्षित किया। इस प्रेक्षण ने ग्रह के चारों ओर वातावरण की उपस्थिति की पुष्टि में मदद की। उन्होंने 1867 में तरंग मशीन के एक डिजाइन का पेटेंट कराया। 1871 में वें एक ही संस्थान में भौतिकी और खगोल विज्ञान के एक प्रोफेसर बन गए, फिर जैसे ही उनका स्वास्थ्य गिरने लगा 1884 में पूरी तरह से खगोल विज्ञान के हो गए। सन् 1889 में वें अवकाश प्राप्त प्रोफेसर के रूप में सेवानिवृत्त हुए। वें येल वेधशाला के निदेशक बने और अपनी मृत्यु तक इस पद पर रहे। उनकी मृत्यु दौरे से हुई जिसने उन्हे अंतिम दो वर्षों के लिए घर तक सिमित कर दिया था।
लाम्बा गोत्र

लाम्बा अथवा लाम्वा एक जाट गोत्र है। इसके लोग मुख्यतः राजस्थान, मध्य प्रदेश, हरियाणा और पंजाब में निवास करते हैं।
देववाणी प्रकाशन

यह हिन्दी पुस्तकों के एक प्रमुख प्रकाशक हैं।
इस्पात राज्यमंत्री, भारत सरकार

इस्पात राज्यमंत्री, भारत सरकार भारत सरकार में एक राज्य मंत्री हैं।
अणु-अंश

अणु प्रतिशत (Mole percentage)

Multiplying mole fraction by 100 gives the mole percentage, also referred as amount/amount percent (abbreviated as n/n%).

Spatial variation and gradient

In a spatially non-uniform mixture, the mole fraction gradient triggers the phenomenon of diffusion.
गुरजीत कौर

व्यक्तिगत जीवन

गुरजीत कौर का जन्म पंजाब के अमृतसर के मियादी कलान गांव में २५ अक्टूबर १९९५ को हुआ था। वह एक किसान परिवार के घर पैदा हुई जिनके माता-पिता सतनाम सिंह और हरजिंदर कौर है। उनकी एक बड़ी बहन प्रदीप कौर है। अपने माता-पिता के लिए यह उनकी बहन और उनके के लिए यह महत्वपूर्ण था कि उन्हें अच्छी और गुणवत्तापूर्ण शिक्षा मिले, इसलिए वे गांव के स्थानीय सरकारी विद्यालय की जगह १३ किलोमीटर दूर निजी विद्यालय में भेजने का निर्णय लिया।
इसके बाद माता-पिता ने अंततः २००६ में पंजाब के तरण तारण जिले में कैरॉन में जो ७० किलोमीटर दूर है वहाँ भेजने का फैसला किया। कैरॉन सबसे पुरानी और सबसे प्रसिद्ध महिला हॉकी नर्सरी में से एक है, और यही वह जगह है जहां दोनों बहनों ने खेल के लिए अपने जुनून की खोज की। हॉकी में उनकी उत्कृष्टता ने उन्हें विद्यालय की सरकारी शाखा में एक स्थान दिया, जिससे उन्हें मुफ्त शिक्षा और भोजन दिया गया, जिससे उनके परिवार को राहत मिली।

करियर

गुरजीत कौर को देश के लिए खेलने का पहला मौका २०१४ में सीनियर नेशनल कैंप मिला था। हालांकि, वह टीम में अपनी जगह पक्की नहीं कर पायीं। यह केवल एकमात्र महिला खिलाड़ी है जो २०१७ में भारतीय महिला हॉकी टीम की स्थायी सदस्य बनी। उन्होंने मार्च २०१७ में कनाडा में टेस्ट सीरीज़ भी खेली, अप्रैल २०१७ में हॉकी वर्ल्ड लीग राउंड २ और जुलाई २०१७ में हॉकी वर्ल्ड लीग सेमीफाइनल में भी प्रतिनिधित्व किया।
कन्हैयालाल सेठिया

महाकवि श्री कन्हैयालाल सेठिया (11 सितम्बर 1919-11 नवंबर 2008) राजस्थानी भाषा के प्रसिद्ध कवि थे। आपको 2004 में पद्मश्री, साहित्य अकादमी पुरस्कार तथा 1988 में ज्ञानपीठ के मूर्तिदेवी साहित्य पुरास्कार से भी सम्मानित किया गया था।

परिचय

कन्हैयालाल सेठिया राजस्थानी भाषा के महान रचनाकार होने के साथ साथ वो एक स्वतंत्रता सेनानी, सामाजिक कार्यकर्ता, सुधारक, परोपकारी और पर्यावरणविद भी थे. धरती धोरा री और पाथल और पीथल इनकी लोकप्रिय रचनाएं थी. सुजानगढ़ चुरू में जन्मे सेठिया गांधीजी से बड़े प्रभावित थे. उन्ही के प्रभाव से खादी के वस्त्र धारण करना, दलित उद्धार कार्य करना तथा राष्ट्रभक्ति से ओत प्रेत रचनाएं लिखा करते थे. इनकी रचना अग्निवीणा में अंग्रेजी हुकुमत को ललकार थी जिसके कारण उन पर राजद्रोह का केस लगा तथा इन्हें जेल भी जाना पड़ा. ये बीकानेर प्रजामंडल के सदस्य भी रहे तथा भारत छोड़ों आंदोलन के दौरान कराची में इन्होने जनसभाएं कर लोगों को जागृत करने की दिशा में कार्य किया. राजस्थानी कविता के सम्राट सेठिया को मृत्युप्रांत 31 मार्च 2012 को राजस्थान रत्न सम्मान देने की घोषणा की.

साहित्य सृजन

उनकी कुछ कृतियाँ है:- रमणियां रा सोरठा, गळगचिया, मींझर, कूंकंऊ, लीलटांस, धर कूंचा धर मंजळां, मायड़ रो हेलो, सबद, सतवाणी, अघरीकाळ, दीठ, क क्को कोड रो, लीकलकोळिया एवं हेमाणी।

राजस्थानी

रमणियां रा सोरठा, गळगचिया, मींझर, कूंकंऊ, 
, धर कूंचा धर मंजळां, मायड़ रो हेलो, सबद, सतवाणी, अघरीकाळ, दीठ, क क्को कोड रो, लीकलकोळिया एवं हेमाणी

हिन्दी

वनफूल, अग्णिवीणा, मेरा युग, दीप किरण, प्रतिबिम्ब, आज हिमालय बोला, खुली खिड़कियां चौड़े रास्ते, प्रणाम, मर्म, अनाम, निर्ग्रन्थ, स्वागत, देह-विदेह, आकाशा गंगा, वामन विराट, श्रेयस, निष्पति एवं त्रयी।

उर्दू

ताजमहल एवं गुलचीं।
भारत सरकार द्वारा 'पद्म-श्री' से सम्मानित। ' लीलटांस ', ' निर्ग्रन्थ ' एवं ' सबद ' ग्रन्थ क्रमशः साहित्य अकादमी, राजस्थानी अकादमी द्वारा सर्वोच्च पुरस्कारों से पुरस्कृत श्री कन्हैयालाल सेठिया जी को वर्ष २००७ में अखिल भारतवर्षीय मारवाड़ी सम्मेलन ने सम्मानित करने का निर्णय लिया है। यह मारवाड़ी समाज का तिलक है जो हिन्दुस्थान भर में फैले करोड़ो मारवाड़ियों की तरफ से दिया गया सम्मान है। अन्त करने के लिये शब्दों का चयन करना बड़ा कठिन कार्य होता है और जब युगपुरूष के विषय में लिखा जाय तो और भी कठिन इसके लिये श्री सेठिया जी की इन पंक्तियों का चयन करता हूँ :
शम्भु चौधरी
"कन्हैयालाल सेठिया समग्र"का चार खण्डों में प्रकाशन श्री जुगलकिशोर जैथलिया के संम्पादन में हो चुका है।